На основу члана 8. став 1. Закона о матичним књигама (''Сл. гласник РС'', бр. 20/09 и 145/14) и члана 32. став 1. тачка 6. Закона о локалној самоуправи (''Сл. гласник РС'' бр. 129/07 и 83/14-др. закон).

Скупштина општине Мионица, по прибављеном мишљењу Министарства државне управе и локалне самоуправе број : \_\_\_\_\_\_\_ од \_\_\_\_\_\_\_\_\_ године. на седници одржаној дана \_\_\_\_\_\_\_\_\_\_2015. године, донела је

**О Д Л У К У**

**о матичним подручјима на територији општине Мионица**

1. Овом Одлуком одређују се матична подручја за која се воде матичне књиге на територји општине Мионица и седишта матичних подручја.

2. Матична подручја за које се воде матичне књиге на територији општине Мионица су:

1. **Матично подручје Мионица,** које чине насељена места: Варош Мионица, Село Мионица, Паштрић, Команице, Санковић, Табановић, Радобић, Толић, Кључ, Шушеока, Клашнић и Ђурђевац.
2. **Матично подручје Доњи Мушић**, које чине насељена места: Вртиглав, Маљевић, Горњи Мушић, Наномир, Вировац, Велика Маришта и Доњи Мушић.
3. **Матично подручје Рајковић**, које чине насељена места: Рајковић, Робаје, Буковац, Мратишић, Крчмар и Голубац.
4. **Матично подручје Ракари**, које чине насељена места: Ракари, Берковац, Гуњица, Тодорин До, Попадић, Дучић и Струганик.
5. **Матично подручје Брежђе,** које чине насељена места: Брежђе, Осеченица, Горњи Лајковац и Планиница.

3. Седишта матичних подручја из тачке 2. ове Одлуке су:

1) Седиште матичног подручја Мионица је у Мионици;

2) Седиште матичног подручја Доњи Мушић је у Доњем Мушићу;

3) Седиште матичног подручја Рајковић је у Рајковићу;

4) Седиште матичног подручја Ракари је у Ракарима;

5) Седиште матичног подручја Брежђе је у Брежђу.

4. Даном почетка примене ове Одлуке престаје да важи Одлука о одређивању матичних подручја број 200-26/2009 од 22.12.2009. године (''Сл. гласник СО Мионица'' бр. 6/2009)

5. Ова Одлука ступа на снагу осмог дана од дана објављивања у ''Службеном гласнику Републике Србије'', а почеће да се примењује од 01. јануара 2016. године.

**ОПШТИНСКО ВЕЋЕ ОПШТИНЕ МОНИЦА**

**Број:\_\_\_\_\_\_\_\_/2015**

**Мионица,\_\_\_\_\_\_\_\_\_\_2015.године**

**П Р Е Д С Е Д Н И К**

**Бобан Јанковић**

**О б р а з л о ж е њ е**

Правни основ за доношење Одлуке о матичним подручјима на територији општине Мионица саджан је у одредбама Закона о матичним књигама и Закона о локалној самоуправи. Наиме, чланом 8. Закона о матичним књигама прописано је да се матично подручје одређује Одлуком Скупштине општине по прибављеном мишљењу Министарства државне управе и локалне самоуправе и да матично подручје чини једно или више насељених места.

У складу са Инструкцијом Министарства државне управе и локалне самоуправе број 021-00-345/2015 од 08.10.2015. године а ради обезбеђења унапређеног, економичног и ефикасног извршавања поверених послова матичних књига локалне самоуправе су дужне да важећу организацију матичних подручја на територији Општине оптимизују тако да она омогући рационалан и делотворан рад у вођењу матичних књига и остваривању права грађана. Локалне самоуправе су дужне да се воде разлозима економичности рада и сврсисходности у организацији послова вођења матичних књига.

Као полазни критеријум за одређење матичних подручја посебно се узимају у обзир:

* Укупан број матичних књига које се воде за одређено матично подручје;
* Број уписа у матичним књигама које се воде за одређено матично подручје, са посебно исказаним подацима о укупном броју уписа за годину која претходи години у којој се доноси Одлука и број уписа на месечном нивоу у години у којој се доноси Одлука о матичним подручјима;
* Број издатих извода из матичних књига са посебно исказаним подацима о укупном броју издатих извода за годину која претходи години у којој се доноси Одлука и број издатих извода на месечном нивоу у години у којој се доноси Одлука о матичним подручјима ;
* Број запослених који тренутно обављају послове матичара, односно број матичара и заменика матичара који имају овлашћење за обвљање послова матичара за одређено матично подручје, за једно матично подручје одређује се један матичар и један или више заменика матичара;
* Да ли су за одређено матично подручје обезбеђени технички услови за вођење другог примерка матичних књига у електронском облику;

Као додатни критеријуми за одређење матичних подручја узимају се у обзир:

* Демографски разлози за вођење матичних књига;
* Географски разлози за вођење матичних књига.

Одлука о одређивању матичних подручја пре доношења доставља се у форми предлога Одлуке, Министарству државне управе и локалне самоуправе ради давања мишљења.

Управна инспекција вршиће надзор у извршавању послова који су предмет ове инструкције.

ОПШТИНСКА УПРАВА МИОНИЦА